มันนี่ทูเดย์
นายพิภวัตว์ ภัทรนาวิก ผู้ช่วยกรรมการผู้จัดการ ธนาคารกสิกรไทย เปิดเผยว่า
26 ก.ย. 2558

กสิกรไทยให้ความรู้ อี-บิดดิ้ง
นายพิภวัตว์ ภัทรนาวิก ผู้ช่วยกรรมการผู้จัดการ ธนาคารกสิกรไทย เปิดเผยว่า ธนาคารร่วมกับกรมบัญชีกลาง จัดสัมมนา “SME รับงานภาครัฐคล่องตัวด้วยหนังสือค้ำประกันอิเล็กทรอนิกส์” เพื่อให้ความรู้กับลูกค้าเอสเอ็มอีของธนาคาร ที่ปัจจุบันธนาคารมีลูกค้าผู้ประกอบการที่รับงานภาครัฐอยู่ประมาณ 6,500 ราย มีปริมาณธุรกรรมหนังสือค้ำประกันอยู่ที่ประมาณ 8 หมื่นล้านบาท จากปริมาณธุรกรรมหนังสือค้ำประกันทั้งหมดของทั้งธนาคารที่ 2 แสนล้านบาท
ทั้งนี้ จากการที่กรมบัญชีกลางจัดซื้อจัดจ้างภาครัฐ ขยายวงเงินการจัดหาพัสดุของส่วนราชการในการจัดซื้อจัดจ้างในโครงการลงทุนขนาดเล็กจากเดิมวงเงิน 1 แสนบาท เพิ่มเป็นวงเงิน 5 แสนบาท และยกเลิกการซื้อซองประมูลด้วยเงินสดของภาครัฐมาเป็นการซื้อซองประมูลผ่านเว็บไซต์ของกรมบัญชีกลาง และยกเลิกการวางหนังสือค้ำประกัน (LI) ที่เป็นกระดาษ มาเป็นการวาง LI Electronic Data ผ่านระบบธนาคาร โดยเชื่อมต่อระบบการจัดซื้อจัดจ้างภาครัฐ (e-GP) เพื่ออำนวยความสะดวกและขจัดอุปสรรคต่างๆ ที่เกิดขึ้น
เคทีซีเปิดให้ช็อปเป็นเงินสกุลต่างประเทศ
นายธศพงษ์ รังควร ผู้อำนวยการ–ธุรกิจบัตรเครดิต “เคทีซี” หรือ บริษัท บัตรกรุงไทย กล่าวว่า เคทีซีออกแคมเปญการตลาด “ช็อปเป็นเงินสกุลต่างประเทศถูกกว่า พร้อมรับเงินคืนสูงสุด 1.5%” เมื่อสมาชิกใช้จ่ายผ่านบัตรเครดิตเคทีซีในต่างประเทศ หรือช็อปออนไลน์เป็นสกุลเงินต่างประเทศ คิดค่าธรรมเนียมความเสี่ยงจากการแปลงสกุลเงินไม่เกิน 2% พร้อมรับเครดิตเงินคืน 1% ทุกการใช้จ่าย